Лотвіны (возера)

Лотвіны, Лотва — возера ў Мядзельскім раёне Мінскай вобласці ў басейне ракі Мядзелка, за 10 км на поўнач ад горада Мядзел, каля вёскі Лотва.

Плошча паверхні 0,42 км². Даўжыня 1,44 км, найбольшая шырыня 0,49 км. Даўжыня берагавой лініі 3,67 км. Найбольшая глыбіня 15,1 м. Аб’ём вады 2,81 млн м³. Плошча вадазбору 1,4 км².

Катлавіна возера выцягнутая ў напрамку з паўночнага ўсходу на паўднёвы захад. Схілы катлавіны вышынёй 13—20 м (на поўдні і паўднёвым усходзе 3—7 м), пад лугам, на захадзе параслі лесам. Берагі пад хмызняком, участкі зліваюцца са схіламі катлавіны. Найбольш глыбокая паўднёва-заходняя частка возера. Мелкаводдзе пясчанае. Зарастае каля 20 % плошчы возера. На поўдні выцякае ручай у раку Мядзелка.

 Назва 
Паводле "Слоўніка геаграфічнага Каралеўства Польскага", назва возера — "Лотва", і ля яго аднайменная вёска ЛотваSłownik geograficzny Królestwa Polskiego i innych krajów słowiańskich. Т. 5. Warszawa, 1884. С. 741..

Грунтуючыся на гэтым сведчанні, мовазнавец К. Буга назву Лотва праз прамежкавую форму "Лотъва" выводзіў ад балцкага *Latuva, адкуль назва літоўскай ракі Latuva, і той жа корань у латышскім гідроніме Lat-upе ("рака Лата"), і нават у назве латышоў, якая ад адпаведнага, на сёння дакладна не ідэнтыфікаванага гідронімаK. Būga. Rinktiniai raštai. T. 3. Vilnius, 1961. С. 514.. Назвы літоўскіх рэк Latuva, Lat-upis, Lat-upys, возера Lat-ežeris звязваюць з індаеўрапейскім *lat- «цячы»A. Vanagas. Lietuvių hidronimų etimologinis žodynas. Vilnius, 1981. C. 182.K. Karulis. Latviešu etimoloģijas vārdnīca. Rīga, 2001. C. 504—507..

 Гл. таксама 
 Азёры Беларусі
 Мядзельскія азёры

 Літаратура 








 Спасылкі 
 Лотвіны 

Катэгорыя:Азёры Мядзельскага раёна